Nauru: Soil-Transmitted Helminths | IAMAT
Nauru For Specific Travellers:
Risk is present in urban and rural areas of Nauru. ALL FARM MURDERS - ALLE PLAAS MOORDE - Page 6 - Stormfront
ALL FARM MURDERS - ALLE PLAAS MOORDE
08-08-2005, 05:10 PM #51
Re: ALL FARM MURDERS - ALLE PLAAS MOORDE
James Biggs - Grahamstown
Farmer’s murder: two held
TWO Grahamstown men were arrested in connection with the murder of well-known Committee’s Drift, Grahamstown, farmer James Biggs, on Saturday morning.
The two, aged 29 and 40, who are expected to appear in court today, were arrested in Joza,after police followed tip-offs.They were found in possession of two jackets with Biggs’s name on them.
The farmer’s body was found by an employee last month, after he was attacked in his home.
08-08-2005, 06:56 PM #52
Rina De Klerk, Eddie Jordaan, Henk Fourie, Tertia Momberg - Vermoor
Juluis De Klerk wreede aanval oorleef.
Boere bekommerd oor skielike toename in aanvalle
BISHO. -- Plaasmoorde en geweld op plase in die Oos-Kaap sal binnekort onder bespreking kom wanneer die LUR vir vervoer, veiligheid en sekuriteit, mnr. Thobile Mhlahlo, met verteenwoordigers van die landbou en polisie vergader.
Mhlahlo het gister gesê hy het reeds met die provinsiale polisiehoof, komm. Ross Mpongoma, gepraat oor die behoeftes van gevestigde en opkomende boere om vas te stel hoe hulle beter beveilig kan word.
Die samesprekings vind op 3 Junie in Bisho plaas en volgens die LUR sal sy departement se voorgestelde veiligheidsplan by dié geleentheid ter tafel gelê word.
Landbou-organisasies het gister kommer uitgespreek oor die onlangse vlaag van plaasaanvalle waarin boere vermoor is.
Mnr. Chris van Zyl, veiligheidshoof van TLU SA, het gesê plaasaanvalle grens aan terreur en neem kommerwekkend toe.
Vier plaasaanvalle waarin boere vermoor is, is verlede week aangemeld. In die jongste voorval is mev. Rina de Klerk (59) van Amersfoort in Mpumalanga Saterdag doodgeskiet. Haar man, Julius (72), is ook geskiet en het met 'n kniewond en vergruiste kakebeen 'n kilometer ver gestrompel om hulp te soek. Hy was gister in 'n stabiele toestand in die Eugéne Marais-hospitaal in Pretoria.
Mnr. Kiewiet Ferreira, voorsitter van die plaasveiligheidskomitee van Agri SA, het gesê dit is baie kommerwekkend dat plaasaanvalle skielik toeneem.
Van Zyl het saamgestem dat daar 'n skerp styging is. "Dit is duidelik dat die aanslag op boere vererger. Dis deel van 'n omvattende proses om dit vir mense so moeilik moontlik te maak om te boer. Ek twyfel nie dat die doel is om boere van die grond weg te kry nie."
Om sake te vererger, doen die owerheid nie doelgerigte stappe om plaasaanvalle te voorkom nie, meen Van Zyl.
Volgens hom is die maatskaplike en ekonomiese impak van plaasaanvalle reusagtig. Sowat 23 000 boere het die afgelope 15 jaar die landbou verlaat. Slegs sowat 30 000 kommersiële voedselprodusente is oor, wat kos aan sowat 40 miljoen mense moet voorsien, sê Van Zyl. "Ons kan nie die belangrikheid van hierdie gemeenskap wegredeneer nie." . Mnr. Eddie Jordaan (71), 'n boer van die Heidelberg-omgewing, is Vrydag doodgeskiet. Mnr. Henk Fourie (29) van 'n plaas buite Groblersdal is Donderdag dood nadat hy deur gewapende mans in die rug geskiet is. Mev. Tertia Momberg (47), wat in Botswana boer, is op haar plaas met 'n tentpen en hark vermoor. --
08-08-2005, 07:20 PM #53
Annelize en Jannie Visser - Ceres
Twee gestraf ná moord op Vissers van Ceres
KAAPSTAD. -- Twee mans van die woonbuurt Nduli naby Ceres is gister in die hooggeregshof onder meer twee lewenslange vonnisse elk opgelê weens die moorde in Junie 2001 op die Visser-egpaar van die plaas Luiperdskloof in die Koue Bokkeveld.
Mnr. Jannie en mev. Annelize Visser se drie jong seuns, Kleinjan, Bennie en Danie, is wees agtergelaat ná dié plaasmoorde wat die Wes-Kaap geruk het.
Parlament Ngulube (41) en Eliat Samela (24) is deur regter Abe Motala skuldig bevind op twee aanklagte van moord en die onwettige besit van vuurwapens en ammunisie. Ngulube is tot twee lewenslange vonnisse en 21 jaar gevonnis en Samela tot twee lewenslange vonnisse en 18 jaar.
Ngulube is ook skuldig bevind aan huisbraak met die opset op te steel en diefstal.
Dié klag spruit uit 'n inbraak op die plaas Forelle naby Ceres twee maande voor die moorde op die Vissers, waar 18 vuurwapens, ook dié wat vermoedelik gebruik is om die Vissers te vermoor, gesteel is.
Op die dag van die moorde is mnr. Visser en 'n plaaswerker na 'n klipkop bo die plaashuis om te gaan ondersoek instel nadat hulle 'n rokie gesien het. Mnr. Visser is daar in die bors geskiet.
Mev. Visser se lyk is kort daarna in die plaashuis gevind. Ngulube se vingerafdrukke is op die wapen waarmee mev. Visser vermoedelik geskiet is, gekry en ook op 'n veiligheidshek op Forelle .
Drie van die gesteelde wapens, waaronder die twee wapens waarmee die moorde vermoedelik gepleeg is, is in 'n skeur in 'n klipkoppie op 'n buurplaas, waar Ngulube vroeër 'n voorman was, gekry. Ngulube en Samela is minder as 'n kilometer van die wegsteekplek in hegtenis geneem.
In vonnisoplegging het Motala gesê Ngulube en Samela is van baie geleenthede in die lewe ontneem en het swaargekry. Hy het gesê in die lig van die erns van die misdade kan dit egter nie as wesenlike en dwingende omstandighede beskou word om nie die minimum vonnisse op te lê nie.
08-08-2005, 07:33 PM #54
Percy en Loretta van Zyl - Muldersdrift
Skuldiges sit 35 jaar ná Muldersvlei-plaasmoorde
KAAPSTAD. Twee jong mans is gister in die hooggeregshof effektief 35 jaar tronkstraf opgelê weens die moorde in Januarie verlede jaar op die Van Zyl-egpaar op die plaas Hoopenberg by Muldersvlei.
Mnr. Percy van Zyl (68) is buite sy plaashuis met messe doodgesteek. Sy vrou, dr. Loretta van Zyl (58), is daarna gedwing om die inhoud van die kluis aan die moordenaars te oorhandig. Haar lyk is in 'n plas bloed in die gang van hul huis aangetref. Sy is 22 keer gesteek en haar keel is oopgesny.
Siyabulelo Ngqamakhwe (21), wat op die plaas gewerk het, en sy neef Danisili Machata (26) van Khayelitsha is weens die moorde gevonnis.
Waarnemende regter Denzil Potgieter het bevind dwingende omstandighede bestaan ingevolge waarvan die hof kan afwyk van die voorgeskrewe vonnis van lewenslange tronkstraf vir die moorde.
Potgieter het gesê daar is 'n vooruitsig dat die mans deur 'n mindere vonnis gerehabiliteer kan word. Hy het gesê die vonnis moet steeds hoop bied aan die beskuldigdes wat albei jonk en eerste oortreders is.
Potgieter het gesê die misdade is gepleeg ná 'n woordewisseling wat 'n mate van provokasie ingesluit het. ``Moord is 'n baie ernstige misdaad wat 'n stewige vonnis vra. Albei slagoffers was heelwat ouer as die beskuldigdes en was ongewapen.''
Die mans is 20 jaar tronkstraf opgelê op elk van die twee aanklagte van moord, tien jaar weens roof met verswarende omstandighede en drie jaar weens die onwettige besit van vuurwapens en ammunisie wat hulle uit die kluis geroof het.
Potgieter het gelas dat die vonnisse saamloop sodat die mans effektief 35 jaar tronkstraf uitdien. In gevalle waar lewenslange tronkstraf opgelê word, kan oortreders ná die uitdien van 25 jaar tronkstraf vir parool oorweeg word. Waar 'n tronkstraftermyn opgelê word weens geweldsmisdaad, kan die oortreder ná twee derdes van die vonnis vir parool oorweeg word.
Adv. Jan Theron het vir die staat verskyn en advv. Cobus du Toit en Siobhán Seth vir die beskuldigdes.
08-08-2005, 07:39 PM #55
Lionel Maldenhauer - Oos London
Plaasaanvalle `erger as in Zim' OL-omgewing nou moord-brandpunt
OOS-LONDEN. Boere, sakelui en inwoners in landelike gebiede rondom die stad gaan toenemend gebuk onder intimidasie, aanrandings, moorde, plaasaanvalle en veediefstalle in wat baie van hulle beskou as grondbesetting veel erger as wat in Zimbabwe ondervind word.
Vyf Oos-Kaapse boere is sedert begin vanjaar in 13 plaasaanvalle vermoor, en Oos-Londen, waar nege van die aanvalle plaasgevind het, is deur die polisie as 'n plaasmoord-brandpunt uitgesonder.
Bedags is ons bang en oral waar ons gaan, kyk ons oor die skouer. Snags slaap ons met die haelgeweer onder die bed en die geringste geluidjie laat ons orent spring. Dit het 'n verskrikking geword om hier te bly,'' het 'n boer in die omgewing van Fort Jackson, wat nie sy naam genoem wil hê nie, aan Die Burger gesê.
In die jongste voorval die naweek is 'n bekende sakeman, mnr. Lionel Mäldenhauer (51), in 'n mislukte rooftog koelbloedig op kort afstand in die nek geskiet. Hy is voorheen ook aangeval en in die heup geskiet.
Talle van die inwoners in die ou sogenaamde `wit korridor'' tussen Oos-Londen en Queenstown, wat vroeër gedien het as 'n bufferstrook tussen Ciskei en Transkei, het al soortgelyke ondervindings gehad.
Vir mnr. Tommy Herbert, wat in 'n slaghuis in die stad werk, duur die teistering reeds jare.
Herbert se ouers, wat vir jare met suiwel op die erfplaas geboer het, is twee keer met messe in hul plaashuis aangeval. Hul vee is gesteel of doodgekap, hul huis is talle kere leeg gesteel en in 1998 is die koeistalle afgebrand.
Toe Herbert jr. in 1994 oorgeneem het, is hy en sy gesin sodanig geteister dat hulle die plaas moes verlaat en op die dorp gaan bly het.
Mnr. Athol Trollip, DA-leier in die provinsie, het gesê mense glo graag dat plaasbesettings nooit in Suid-Afrika sal plaasvind soos in die geval van Zimbabwe nie.
``Maar die skrikwekkende waarheid is dat dit lankal hier gebeur,'' het Trollip gesê.
`Het grond vir weiding nodig'
Volgens hom spruit die probleem uit trekarbeiders, wat met hul enigste besittings, vee, na die stad kom om werk te soek. Snags knip hulle grensdrade van die plase af om hul vee te laat wei en water drink, en om vuurmaakhout te kry. Later gee die boere moed op om hul eiendom te beskerm, sit hul plaas in die mark en trek stad toe.
Mev. Sherine Mäldenhauer, die vermoorde sakeman se skoonsuster, het gesê 'n ANC-raadslid het boere in die omgewing 'n paar maande gelede ingelig dat die gemeenskap hul grond vir weiding nodig het. Al die boere het aangedui hulle is gretig om te verkoop en het die dokumente ingevul. Hulle het egter niks weer daarvan gehoor nie.
Gister is een van die Mäldenhauers se stoet-melkkoeie met 'n kapmes in die veld doodgekap, en die diewe het die een been en tong gesteel.
Aan die ander kant van Oos-Londen, by Komga, pak boere ook sak en pak op en trek uit die gebied. Die kerkie in die Mooiplaas-omgewing, waar die boeregemeenskap sedert 1924 aanbid, het Sondag sy laaste diens gehou.
Dit is nie net omdat die meeste lidmate weggetrek het nie, maar ook omdat daar sedert 1998 reeds 20 keer by die kerk ingebreek is. `Ons het later nie meer die deur gesluit nie, want dit is kosyn en al uitgebreek en weggedra. Net die houtbanke is nog oor, en dit is omdat dit in die vloer vasgebou is,'' het die koster, mev. Marie Lemmer, gesê.
Mnr. Frans Sutherland van Komga is twee keer op sy plaas aangeval en sy vee is op bisarre maniere doodgemaak. Op 'n keer is een van sy beste melkkoeie bygedam.
Die koei se hakskeensenings is afgekap en daarna afgeslag. Net die koei se hart, lewer en ribbe is uitgesny en die res is op die toneel gelos.
Dit is nie net boere wat deurloop nie. Mnr. Hein Niewenhuizen, wat ook by Fort Jackson boer, moes ophou bergfietsry en draf, omdat dit te gevaarlik geword het.
Die provinsiale polisiewoordvoerder, sr.supt. Marinda Mills, het gesê die landelike veiligheidskomitee vergader vandag om die situasie te bespreek. ``Ons vaar uitstekend in die oplossing van plaasmoorde, maar daar skort nog baie met die pro-aktiewe strategie,'' het sy gesê.
08-08-2005, 07:44 PM #56
Chrissie Janse van Rensburg en Sam Naude - Olywenskloof Jamestown
Twee kry lewenslank weens plaasmoorde
GRAHAMSTAD. Die moordenaars van 'n man en sy verloofde wat op hul plaas by Jamestown doodgeskiet is, is vandeesweek albei twee keer lewenslange tronkstraf opgelê.
Eric Pikie en Vuysile Mnikina, albei 26, is gevonnis weens die moorde op mev. Chrissie Janse van Vuuren (71) en mnr. Sam Naudé (68).
Van Vuuren en Naude is in September 2000, twee weke ná hul verlowing, met 'n inbraak op die plaas Olywenkloof in die Jamestown-omgewing doodgeskiet. Pikie het reeds verlede week in die hooggeregshof op Grahamstad skuld beken op die moordaanklagte, asook dié van huisbraak met die doel om diefstal en roof te pleeg.
Regter Jeremy Pickering het sy mede-beskuldigde, Mnikina, vroeër vandeesweek op diesefde aanklagte skuldig bevind.
Die twee is ook 15 jaar tronkstraf elk opgelê op aanklagte van huisbraak en roof.
08-08-2005, 07:49 PM #57
Roelof Bezuidenhout - Steynsville
Boer (84) `was nog aktief en betrokke'
STEYTLERVILLE. Die bejaarde boer wat eergister in sy plaashuis vermoor en aan sy hande en voete aan 'n bed vasgemaak is, was die veertiende slagoffer van 'n plaasmoord tot dusver vanjaar in die Oos-Kaap.
Die lyk van mnr. Roelof Bezuidenhout (84) is deur sy seun, Roelof jr., gevind nadat sy pa nie soos gewoonlik vir middagete opgedaag het nie.
Hy het gaan ondersoek instel en op die grusame toneel afgekom.
Bezuidenhout het gister aan Die Burger gesê die gees van wetteloosheid wat in die land heers, moet vir sy pa se dood geblameer word.
Daar word wel baie boere vermoor, maar dit is maar 'n klein deeltjie van die sowat 25 000 ander moorde wat jaarliks in die land gepleeg word,'' het hy gesê.
Hy het sy pa as 'n wonderlike mens beskryf, wat nog baie aktief en betrokke by die gemeenskap was. ``Hy het allermins 'n kluisenaarsbestaan gevoer. Ons het hom gereeld gesien en hy was baie veiligheidsbewus,'' het Bezuidenhout gesê.
Hy is oortuig dat plaasmoorde nie 'n oorlog teen boere is nie. ``Ek dink dis doodeenvoudig misdadigers wat hulself wil verryk. Wat dalk 'n inbraak was, kon maklik op moord uitloop, omdat iemand ongelukkig op daardie oomblik tuis was.''
Die DA-LW mnr. Bobby Stevenson het die moord ten sterkste veroordeel. Dit is tragies dat iemand wat 84 jaar 'n goeie en gelukkige lewe gelei het, op só 'n wrede manier aan sy einde moes kom.''
Sedert 1994 is 88 lede van die Oos-Kaapse boerderygemeenskap in altesame 490 plaasaanvalle vermoor.
Verlede jaar is 142 boere of hul familielede in 902 plaasaanvalle in Suid-Afrika vermoor.
Dié statistieke beklemtoon die weerloosheid van die plaasgemeenskap. Hulle kan nie vir die wolwe gegooi word nie. Ons moet hulle ondersteun,'' het hy gesê.
Stevenson het gesê dit het tyd geword dat die regering stappe doen om die kwynende polisiediens se personeel en hulpbronne aan te vul.
``Meer lede van die polisie moet vir die beveiliging van plase beskikbaar gestel word, en die regering behoort belastingtoegewings aan boere te gee, wat hulle in staat sal stel om duur veiligheidsmaatreëls soos elektriese heinings te installeer.''
Die voorsitter van die Steytlerville-landbouvereniging, mnr. Albie Jacobs, het sy skok en afgryse oor die voorval uitgespreek. ``Sinloos is al woord wat by hierdie verfoeilike daad pas. Die gemeenskap van Steytlerville is verslae dat een van hul gesiene landbouers só tragies moes sterf. Voorvalle soos hierdie moet elke landelike burger die belangrikheid van paraatheid laat besef, en om aan te sluit by strukture soos die kommando.''
Volgens die ondersoekbeampte in die saak, insp. Dawie de Lange, sal 'n nadoodse ondersoek vandag op Roelofse gedoen word om die oorsaak van sy dood te bepaal.
Hy het gesê daar was enkele kneusplekke aan die lyk, maar nie oop skiet-, steek- of kapmerke nie.
Die polisie loof 'n beloning van R50 000 uit vir enige inligting wat kan lei tot die inhegtenisneming en skuldigbevinding van die moordenaar. Mense met inligting kan De Lange by 082 720 6259 bel.
08-08-2005, 07:55 PM #58
Christof en Henna Wyngaard - Caledon
Broers voor ná moorde op Genadendal
CALEDON. Twee broers van Genadendal het gister in 'n stampvol landdroshof hier verskyn ná die moord verlede week op 'n 70-jarige man en sy 73-jarige vrou van dié sendingdorp.
Honderde Genadendallers het binne en buite die hof gesit en gestaan in 'n poging om mnr. Julian Azel (19) en sy broer, Manuel (22), albei van Bergstraat, Genadendal, te siene te kry.
Die broers word daarvan verdink dat hulle mnr. Christof Wyngaard en sy bedlêende vrou, Henna, in hul woning oorval en vermoor het.
'n Versoekskrif met sowat 600 handtekeninge is aan hooflanddros Pieter le Riche oorhandig waarin gevra word dat borgtog nie aan die twee toegestaan moet word nie. Luidens die versoekskrif, wat die stempel van die Morawiese kerk op Genadendal het, word gevra vir die verwydering van die twee beskuldigdes uit die gemeenskap, nie net om die rustigheid van die buurt te herstel nie, maar ook vir ``hul eie veiligheid voordat mense eie reg gebruik''.
Dit is 'n dringende oproep om 'n plofbare situasie te help ontlont,'' lui die versoekskrif verder.
Landdros Hans van Dyk het die saak tot 28 Augustus uitgestel. Die mans bly in aanhouding.
Mnr. Manus Smith het vir hulle verskyn en mnr. Harold Engelbrecht het aangekla.
Die egpaar se verassingsdiens is die naweek in die Morawiese kerk op Genadendal gehou. In sy rede het biskop JJ Ulster verwys na Lasarus se siekte en dood en sy opspraakwekkende opwekking. Hy het gesê net só opspraakwekkend was die dood van die Wyngaards.
Hy het ook verwys na plaasmoorde en die voorvalle in Zimbabwe. Ulster het die polisie geprys vir die spoedige aankeer van die verdagtes.
08-08-2005, 07:58 PM #59
Gert en Jacoba Slabbert - Cullinan
Twee kry lewenslank ná plaasmoorde
PRETORIA. Hy moet doen wat alle Suid-Afrikaners van die regstelsel verwag om geen genade te betoon nie, het 'n regter van die hooggeregshof gister hier gesê voordat hy die twee moordenaars van 'n bejaarde boer en sy vrou van Cullinan lewenslank tronk toe gestuur het.
Regter John Motata het January Nkosi (30) en Erick Mufamadi (23) elk twee lewenslange vonnisse opgelê weens die moord op mnr. Gert Petrus Slabbert en sy vrou, Jacoba Martina, in 1999. Mnr. Slabbert is in die bors geskiet en sy vrou is enkele dae ná die aanval in die hospitaal oorlede.
``Dit is baie ernstig om iemand se lewe te neem. In dié saak is die erns vermenigvuldig omdat dit 'n bejaarde egpaar was,'' het Motata gesê.
08-08-2005, 08:03 PM #60
Hester Olivier - Lentelus Twee Riviere
Plaasmoorde in die Oos-Kaap neem skerp toe
PORT ELIZABETH. In 'n verbysterende toename in plaasaanvalle in die Oos-Kaap is in die eerste sewe maande vanjaar reeds net soveel mense in plaasaanvalle vermoor as die hele verlede jaar.
Mej. Hester Olivier (56) van die plaas Lentelus by Twee Riviere in die Langkloof, wat eergisteraand vermoor is, was die negende mens in die Oos-Kaap wat vanjaar in 'n plaasaanval vermoor is.
Die provinsiale polisiehoof, komm. Wilson Toba, het die plaaslike gemeenskap versoek om onmiddellik alle inligting oor die moord aan die polisie oor te dra.
Ds. Hansie Schutte, skriba van die sinodale kommissie van die Oos-Kaap, het gesê die sinodale kommissie neem met ontsteltenis die aanvalle en moorde op plase waar.
Plaasbewoners in die algemeen leef beslis in vrees veral in die noordoostelike deel van ons provinsie in die omgewing van Ugie en Maclear. Waar verskeie sulke aanvalle voorkom, is die veiligheidskwessie kommerwekkend,'' het Schutte gesê.
Hy het daarop gewys dat die NG Kerk plaasaanvalle hoog op sy agenda geplaas het, en dit met pres. Thabo Mbeki wil bespreek.
'n Oplossing vir dié toenemende misdaad lê nie net by die regering nie. Dit kom van diep. Die oplossing lê by misdaadvoorkoming en by die harte van ons mense.
Dit gaan om mense se gesindhede, en dáár kom die kerk ook in die prentjie,'' het Schutte gesê.
Sr.supt. Marinda Mills, provinsiale polisiewoordvoerder, het gesê die polisie, weermag en Oostelike Provinsie-Landbou-unie stel 'n dokument saam, wat daarop gerig is om mense in die landelike gebiede van die provinsie bewus te maak van die veiligheidsmaatreëls wat hulle kan tref.
Dit sal aanstaande maand bekend gemaak word.
Mills het gesê sedert 1994 is 83 mense in plaasaanvalle vermoor. In meer as 60% van die gevalle was die slagoffers plaaseienaars, en sowat 16% van die slagoffers was plaaswerkers.
Altesame 63 van die slagoffers was wit en 20 was swart mense.
Volgens Mills kan die plaasaanvalle nie gekoppel word aan enige spesifieke groep of sindikaat nie, en daar is geen aanduiding dat dieselfde mense verantwoordelik is vir meer as een van die aanvalle nie.
'n Politieke motief vir die moorde kon nie in die Oos-Kaap gevind word nie.
Hoewel enkele van die verdagtes aan politieke organisasies behoort, het hulle dié dade van geweld in 'n persoonlike hoedanigheid vir selfverryking gepleeg,'' het Mills gesê.
Mev. Embré Gouws (DA-LP) het in reaksie op die moord gesê Suid-Afrikaners moet kennis neem daarvan dat die minister van veiligheid en sekuriteit nog niks gedoen het om plaasmoorde te bekamp nie.
Die kommissie, wat dringend aangestel is, kan nog net opmerk dat beveiliging op plase nie goed genoeg is nie asof die plaasbewoners verlief moet neem daarmee dat hulle vir hulself moet sorg en niks van die regering kan verwag nie,'' het Gouws gesê.
Uit Pretoria berig Nico van Burick dat landbou-organisasies en politieke partye 'n tussentydse verslag oor die oorsake van plaasmoorde skerp gekritiseer het.
Optrede wat beplan word, sal daarop gemik wees om boere te help om veiligheidstelsels te verbeter en waaksaamheid op te skerp.
In sy verslag het die komitee gesê voorlopige bevindings kan nog nie gedoen word nie.
Die komitee sal hom daarop toespits om met ondersoekbeamptes oor plaasmoorde in die onderskeie provinsies te praat. Mnr. Martin Schonteich, woordvoerder van die komitee, het gesê veral gevalle waar gewone misdaad nie die motief blyk te wees nie, sal bestudeer word.
Hy sonder onvoldoende beveiligingsmaatreëls op plase uit as een van die komitee se belangrikste waarnemings.
Die komitee beklemtoon die bedoeling is nie om boere die skuld vir aanvalle te gee nie, maar om te wys dat gebrekkige beveiliging aanvalle vergemaklik.
Opposisiepartye en landbou-organisasies het die verslag gekritiseer en dit as uiters ontoereikend'' beskryf.
Agri SA het gesê die kultuur van wetteloosheid en die gebrek aan 'n doeltreffende strafregstelsel moet eerder as die probleem beskou word.
Aksies en Byeenkomste Plaas Bekendstellings Hier. Alle Groepe welkom. Barend Kruger SA General Forum 18 08-16-2009 12:08 PM
Page generated in 0.26371 seconds with 14 queries